Bloem se ‘China City’ afgebrandDie brand was grotendeels teen Dinsdagoggend geblus (Foto: Skermskoot) ŉ Gebou wat verskillende ondernemings in die sentrale sakekern van Bloemfontein huisves, is Maandagaand in ŉ brand verwoes. Volgens Qondile Khedama, woordvoerder van die Mangaung-metro, het die brand omstreeks 18:00 in die Samsons-gebou, onder inwoners ook bekend as “China City”, uitgebreek. Die brand was teen Dinsdagoggend grootliks geblus, met vlamme wat nog in die dak gewoed het. “Die winkeleienaars wat in die gebou woon, is betyds gered en geen ongevalle is aangemeld nie,” sê Khedama. China City in Bloemfontein was Maandagaand in vlamme gehul (Foto: Skermskoot) Die munisipaliteit se brand-en-reddingspan het aanvanklik gesukkel om die brand te bestry omdat sommige van die winkeleienaars nie die gebou wou verlaat toe die brand uitgebreek het nie. “Winkeleienaars wou nie hul besittings binne die gebou los nie. Na verneem word, het sommige van hulle glo groot bedrae kontant onder hul bedmatrasse versteek.” Dié eienaars is later sonder voorval uit die gebou begelei. Die oorsaak van die brand word nog ondersoek. Breaking News: Fire breaks out at China City in Bloemfontein. China City next to Shell Garage in Bloemfontein is on fire. This is a developing story.#SkeemSaam#ANCNEC#JuliusMalema#SbuNkosi#PresidentRamaphosa#EFFPresser#Alostro#DavidMabuza pic.twitter.com/Y8Ck9wzL7a — Free State World (@FreeStateWorld1) December 5, 2022